《早发苦竹馆》
唐代·李峤

合沓岩嶂深，朦胧烟雾晓。荒阡下樵客，野猿惊山鸟。

开门听潺湲，入径寻窈窕。栖鼯抱寒木，流萤飞暗筱。

早霞稍霏霏，残月犹皎皎。行看远星稀，渐觉游氛少。

我行抚轺传，兼得傍林沼。贪玩水石奇，不知川路渺。

徒怜野心旷，讵恻浮年小。方解宠辱情，永托累尘表。

作者简介：李峤(644～713) ，唐代诗人。字巨山。赵州赞皇（今属河北）人。李峤对唐代律诗和歌行的发展有一定的作用与影响。他前与王勃、杨炯相接，又和杜审言、崔融、苏味道并称“文章四友”。